internet vaartha 213 Views
బెంగళూరు : ఫ్లిప్‌కార్ట్‌ రవాణా విభాగం ఈకార్ట్‌ తాజాగా తమ ఉత్పత్తుల డెలివరీ కోసం దేశవ్యాప్తంగా 700 దుకాణాలతో ఒప్పందాలు చేసుకుంది. 28 నగరాల్లో విస్తరించిన ఈస్టోర్ల నుంచే చివరిస్థాయి పంపిణీ చేసేందుకు నిర్ణయించింది. ఫ్లిప్‌కార్ట్‌ ప్రస్తుతం రోజుకు మూడులక్షల ఉత్పత్తులు పంపిణీచేస్తోంది. ఆర్డరు పొందిన ప్రాంతంలోని సంస్థ 500 నుంచి 800 మీటర్ల లోపు డెలివరీ వేగవంతంచేసేందుకు అక్కడి డెలివరీ సిబ్బంది తోడ్పాటుతీసుకుంది. తాజాగా కిరాణాస్టోర్లను ఇందుకు ఎంపిక చేసుకుంటున్నది. ప్రస్తుతం ఈకార్ట్‌ కొన్ని ప్రత్యేక కేంద్రాలను ఎంపికచేసి పికప్‌జోన్లు, టెక్‌పార్కులు వంటి వాటితో ఆర్డర్లు తీసుకుంటున్నది. అంతేకాకుండా 280 వరకూ ఉన్న అపోలోఫార్మసీ వంటి వాటితో కూడా ఒప్పందంచేసుకుంది. ఈకార్ట్‌ ద్వారానే ఎక్కువశాతం డెలివరీలు చేస్తోంది. అయితే థర్డ్‌పార్టీ ఆర్డర్లను కూడా అందించేందుకు ఈ కార్ట్‌ తన రవాణా బిజినెస్‌పటిష్టం చేసుకుంటున్నదని సిఇఒ బిన్నీ బన్సాల్‌ వెల్లడించారు. ఫోటోకాపీ సెంటర్లు, చిన్నచిన్న కిరాణా దుకాణాలు, మొబైల్‌ స్టోర్లు, ఇంటర్నెట్‌ కేఫ్‌లు వంటివి ఈ సేవలందించే అవకాశం ఉంది. 25 నుంచి 30 ఆర్డర్లు రోజుకు అందించే వీలుంది. అలాగే చిన్నప్రీమియంతో వీటి ఆర్డర్లను కూడా పెంచుకోవచ్చు. ఇప్పటివరకూ ఈ కార్ట్‌ ద్వారా 15వేల ఆర్డర్లు చేస్తున్నామని 2017 నాటికి ఈ కార్నర్‌స్టోర్స్‌ సాయంతో 35 శాతం వృద్దిని సాధించగలమని ఫ్లిప్‌కార్ట్‌ నీరజ్‌ అగర్వాల్‌ వెల్లడించారు.